《寄题刘渊甫可斋》
宋代·曾丰

君子无莫也无适，圣人毋固也毋必。
行藏视彼时所宜，去就惟吾义之适。
吾道难莫难于权，其惟孔子为能然。
胸中还未有孔子，宁堕于偏勿求全。
愿为孔子可斋志，四可犹须省三未。
孟子何当周文王，鲁男善学柳下惠。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。